তিনি বলেছেন, ‘‘ভাবতে হবে আমরা সত্যিই কোনও বড় টুর্নামেন্ট জেতার মতো দল কি না!’’ তবে ক্লাব সমর্থকদের উদ্দেশে তাঁর প্রশ্ন, ‘‘ম্যান ইউয়ের মাঠে নামলেই ম্যাচ জেতার সেই স্বর্ণযুগ এখন আর নেই। তাই বর্তমান দলকে দেখে সেই বিচারটা করতে হবে।’’
ডাচ ম্যানেজার স্বীকার করেছেন যে, চ্যাম্পিয়ন্স লিগ থেকে ছিটকে যাওয়াটা তাঁর কাছে সত্যিই বেদনাদায়ক। বলেছেন, ‘‘আমাকে এখানে আনাই হয়েছিল চ্যাম্পিয়ন্স লিগের ম্যাচ জেতার জন্য। কিন্তু আইন্দোভেনের পর উলফ‌্‌সবার্গের বিরুদ্ধেও জিততে পারিনি।’’ দলের খেলা নিয়ে ম্যানেজারের বিশ্লেষণ, ‘‘প্রথমার্ধে আমরা একাধিক গোলের সুযোগ নষ্ট করেছি। আর তাতেই ফুটবলারদের আত্মবিশ্বাসটা হারিয়ে যাচ্ছে। যে কারণে দ্বিতীয়ার্ধে স্বাভাবিক খেলা থেকে সরে গিয়েছে ছেলেরা।’’
এবার ইউরোপা লিগ খেলবে ম্যাঞ্চেস্টার ইউনাইটেড। শনিবারের সাংবাদিক বৈঠকে ফান হালের কাছে জানতে চাওয়া হয়েছিল যে, ম্যান ইউ ইউরোপা লিগ চ্যাম্পিয়ন হলে তিনি কতটা খুশি হবেন? ফান হালের জবাব, ‘‘আয়াক্স আমস্টারডামের ম্যানেজার হিসাবে আমার ইতিমধ্যে একবার ইউরোপা লিগ জেতা আছে। ইউরোপা লিগও কিন্তু বড় টুর্নামেন্টগুলোর মধ্যেই পড়ে।’’
৬৪ বছর বয়সী এই ম্যানেজারকে শুধু একটি বিষয়ে কথা বলার সময় আত্মবিশ্বাস দেখিয়েছে। বলেছেন, ‘‘বিপর্যয় সত্ত্বেও আমি বলছি, ম্যান ইউ আমার চেয়ে যোগ্য ম্যানেজার এখন আর কার কাউকে পাবে না!’’